Fimmtán umferðarslys á Suðurlandi í síðustu viku 26. nóvember 2019 9:19 Fimmtán umferðarslys voru tilkynnt til lögreglunnar á Suðurlandi í síðustu viku . Banaslys varð á Þjóðvegi 1 við Viðborðssel , vestan Hornafjarðarfljóts , síðastliðinn fimmtudag þar sem gangandi vegfarandi varð fyrir bifreið . Málið er til rannsóknar hjá rannsóknardeild lögreglunnar á Suðurlandi . Maðurinn sem lést hét Bergur Bjarnason , en hann var bóndi í Viðborðsseli . Bergur var 83 ára og lætur eftir sig sambýliskonu og tvö uppkomin börn . Í dagbók lögreglunnar kemur fram að önnur umferðaslys í liðinni viku hafi verið án alvarlegra meiðsla en ljóst að í einhverjum tilfellum hafi farið betur en á horfðist .